На основу члана 27 став 5 Закона о стечају („Сл. гласник РС“ бр.104/09,... 83/14), као и на основу Правилника о утврђивању националних стандарда за управљање стечајном масом („Сл. гласник РС“ бр.13/10), Национални стандард  о начину и поступку уновчења имовине стечајног дужника - Национални стандард број 5,  глава III, стечајни управник стечајног дужника:  
 
„DINERS CLUB INTERNATIONAL BELGRADE" доо Београд - у стечају
улица Баба Вишњина број 26, МБ: 06065210; ПИБ: 100289452
 
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуге процене вредности потраживања 
стечајног дужника према његовим дужницима 
 
Најзначајнију имовину стечајног дужника чине:
-     Потраживања стечајног дужника према његовим дужницима из класе 2 бруто биланса (закључног листа) стечајног дужника на дан процене.
За потребе утврђивања процене вредности у поступку продаје портфолиа потраживања стечајног дужника према његовим дужницима проценитељ ће користити следеће методе:
· процену вредности потраживања стечајног дужника према својим дужницима у складу са Међународним рачуноводствени стандардима, којима се обезбеђује највећа вредност за повериоце;   
· процену вредности потраживања стечајног дужника према својим дужницима по тржишној вредности (фер вредности / фер тржишној вредности).
Проценитељ ће такође:
· Саставити и доставити правно мишљење у вези правног статуса имовине која је предмет процене на основу прибављене документације;
· Узети у обзир све трошкове извршних и других поступака настале са циљем наплате потраживања од дужника стечајног дужника;
· Узети у обзир законску затезну камату.
Процена мора да садржи:
1) предмет процене односно списак потраживања која су предмет процене и списак потраживања која нису предмет процене као и разлог изостављања из процене;
2) детаљан опис и основ потраживања која су предмет процене;
3) правно мишљење у вези правног статуса потраживања која су предмет процене;
4) дефиниције и опис метода процене;
5) закључак о процењеној вредности потраживања стечајног дужника;
6) процену целисходности продаје потраживања потраживања стечајног дужника,
7) датум процене,
8) списак и мишљење о имовинско – правној документацији на основу које је сачињена процена,
9) доказ о оспособљености за обављање послова проценитеља, 
Процена се доставља се стечајном управнику у форми Извештаја о процени, у писаној форми у 3 (три) примерка и електонским путем на адресу office@diners-stecaj.rs
У складу са Националним стандардом бр. 5 о начину и поступку уновчења имовине стечајног дужника о избору понуђача у року од 15 дана одлучује одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење адекватне процене, и то искључиво са листе достављених понуда. У случају да одбор поверилаца не донесе одлуку у прописаном року од 15 дана, избор понуђача врши стечајни управник, применом истих критеријума.
Након донете одлуке, о избору најбољег понуђача биће обавештени сви понуђачи. Наручилац задржава право да по пријему свих понуда донесе одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља.
Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:
· Доказе о испуњености услова конкурисања из огласа;
· Имена чланова ужег тима који ће радити процену са задужењима и референцама;
· Рок у којем ће завршити процену;
· Цену за пружену услугу исказану у динарима (бруто);
· Рок за исплату накнаде за извршену услугу;
Уз понуду доставити:
· Доказ о овлашћењу за обављање послова односно обављање делатности процене правних лица и имовине (лиценцу, решење из АПР-а, сертификате, уверења и друга документација издата од надлежних органа);
· Доказе о стручности;
· Референце o досадашњем раду.
У случају потребе и других података за опредељеност понуде заинтересована лица могу се јавити стечајном управнику Милошу Бакићу или стручном лицу Зорану Каличанину електронском поштом на адресу:  office@diners-stecaj.rs или путем телефона 011/664-1016.
Услови конкурисања:
Понуду за учешће могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
· Да је регистрован за обављање делатности код надлежног органа;
· Да поседује лиценцу за обављање послова овлашћеног проценитеља;
· Да испуњава квалификационе услове, односно да располаже довољним кадровским и техничким капацитетом за вршење услуге из понуде;
Понуде за вршење процене могу се доставити најкасније до 17.06.2021. године до 16 часова електронском поштом на адресу: office@diners-stecaj.rs са назнаком: „Понуда за вршење процене вредности потраживања стечајног дужника `DINERS CLUB INTERNATIONAL BELGRADE` доо Београд - у стечају“.
 У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи. 

                                                                                                                         
